**ΠΡΟΣΚΛΗΣΗ**

**ΤΩΝ ΜΕΤΟΧΩΝ ΤΗΣ EUROXX ΧΡΗΜΑΤΙΣΤΗΡΙΑΚΗΣ ΕΤΑΙΡΕΙΑΣ**

**ΣΤΗΝ ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ.**

Το Διοικητικό Συμβούλιο αποφασίζει ομόφωνα τη σύγκληση της Ετήσιας Τακτικής Γενικής Συνέλευσης των Μετόχων για το έτος 2012, στα γραφεία της έδρας της Εταιρείας, επί της οδού Παλαιολόγου αρ. 7, στο Χαλάνδρι Αττικής, την 28/06/2012, ημέρα Πέμπτη και ώρα 17:30 μ.μ για να αποφασίσουν επί των κατωτέρω θεμάτων:

1. Υποβολή και έγκριση των Ετησίων Οικονομικών Καταστάσεων για την Εταιρική Χρήση 1/1/2011 – 31/12/2011, μετά των επ’ αυτών Εκθέσεων του Διοικητικού Συμβουλίου και των Ελεγκτών.
2. Υποβολή και έγκριση των Ετησίων Οικονομικών Καταστάσεων που συντάχθηκαν σύμφωνα με τα Διεθνή Λογιστικά Πρότυπα (Δ.Λ.Π.) για την Εταιρική Χρήση 1/1/2011 – 31/12/2011.
3. Απόφαση σχετικά με την διανομή των κερδών της Εταιρικής Χρήσης 1/1/2011 – 31/12/2011.
4. Απαλλαγή των μελών του Δ.Σ. και των Ελεγκτών από κάθε ευθύνη για την Εταιρική Χρήση 1/1/2011 – 31/12/2011.
5. Εκλογή Ορκωτών Ελεγκτών (Τακτικού και Αναπληρωματικού) για τον έλεγχο των οικονομικών καταστάσεων της Εταιρικής Χρήσης 1/1/2012 – 31/12/2012 και καθορισμός της αμοιβής αυτών.
6. Έγκριση των μισθών – αμοιβών των μελών Δ.Σ. που καταβλήθηκαν στην χρήση 2011 και προέγκριση αντιστοίχως για την Εταιρική Χρήση 2012.
7. Έγκριση συμβάσεων της Εταιρείας σύμφωνα με τις διατάξεις του Άρθρου 23α του Κ.Ν. 2190/1920.
8. Έγκριση της εκλογής από το Διοικητικό Συμβούλιο νέων μελών του σε αντικατάσταση παραιτηθέντων μελών αυτού.
9. Εκλογή νέου Διοικητικού Συμβουλίου.
10. Διάφορα άλλα θέματα και ανακοινώσεις.

Οι μέτοχοι που επιθυμούν να συμμετάσχουν στην Τακτική Γ.Σ. οφείλουν να δεσμεύσουν το σύνολο ή το μέρος των μετοχών τους (για το οποίο θα ασκήσουν το δικαίωμα ψήφου) μέσω του χειριστή τους στο Σύστημα Άυλων Τίτλων (Σ.Α.Τ.) πέντε (5) τουλάχιστον ημέρες πριν την συνεδρίαση της Τακτικής Γ.Σ. Οι αποδείξεις δέσμευσης των τίτλων και τα πληρεξούσια, πρέπει να προσάγονται στην Διοίκηση της Εταιρείας, επίσης 5 (πέντε) τουλάχιστον ημέρες πριν την συνεδρίαση της Τακτικής ΓΣ.

**Αθήνα, 31/05/2012**

# Το Διοικητικό Συμβούλιο

**Ότι ακριβές αντίγραφο**

**Ο ΠΡΟΕΔΡΟΣ ΤΟΥ ΔΣ**